Izjava za javnost

20. junij 2021

**The Rude Awakening – Grenko spoznanje:**

**videoigra, ki vrača mlajšo generacijo v muzej in vabi k spoznavanju zgodovine**

Na spletu ponujamo videopredstavitev igre **Grenko spoznanje** z Renzom Carbonero in Danielom Azaro, umetnikom in kreativnim direktorjem projekta. Igra, ki opisuje življenje vojakov med prvo svetovno vojno, bo prvič predstavljena 19. avgusta v trdnjavi Forte Belvedere v kraju Lavarone (Italija). Od septembra pa bo na vseh muzejskih lokacijah evropskih projektnih partnerjev v Avstriji, Sloveniji in Severni Makedoniji.

**Video napovednik v angleščini:** [KLIK](https://vimeo.com/571161445)

Po več kot letu dela je igra Grenko spoznanje pripravljena. Zamisel je uresničil ustvarjalni center [Centounopercento - 101% studios](http://www.101-percent.com/) iz Rima. Pobudnica je bila fundacija [Foundation Belvedere-Gschwent](https://www.fortebelvedere.org/) (Lavarone, Italija). Ta je tudi vodja projekta, ki ga financira program [European Union programme “Creative Europe”](https://ec.europa.eu/digital-single-market/en/media-sub-programme-creative-europe). Videoigra nas povabi na multimedijsko popotovanje, da bi odkrili življenje na fronti in v zaledju. Skoznjo spoznavamo vsakdan vojakov med prvo svetovno vojno.

**Zgodovino približamo mladim**

Kako mlajše generacije privabiti v muzeje? *Z inovativnimi in interaktivnimi projekti, ki vključujejo mlade v nov in vedno bolj potreben izobraževalni proces*, pravi Renzo Carbonera, umetniški direktor pobude.

*Videoigro lahko uporabimo kot orodje za sporočanje pomembnih sporočil, ozaveščanje in obveščanje o temeljnih zgodovinskih dogodkih, kot je prva svetovna vojna. Resnično upamo, da bomo videli še več tovrstnih iger*, nadaljuje Daniele Azara, kreativni direktor.

Grenko spoznanje − multimedijsko popotovanje po sledovih vojakov na fronti in v zaledju je projekt, ki je nastal v sodelovanju več evropskih partnerjev. Pripoveduje zgodovino – vendar se obrača v prihodnost. Njegov cilj je s tehnološkim in inovativnim pristopom ob obisku muzeja opisati dramatičen konflikt med evropskimi narodi v prvi vojni. Od videoiger do navidezne resničnosti: obstaja veliko načinov za obnovitev, zaščito in izboljšanje spomina na našem ozemlju.

**Odkrijte videoigro v partnerskih muzejih**

Na spletnem mestu Forte Belvedere bo videoigra na voljo od 19. avgusta. Imela bo štiri težavnostne stopnje za približno pet ur trajanja in bo v štirih jezikih (angleščini, italijanščini, francoščini in nemščini). Cilj je predstaviti zgodovino novim generacijam in ozavestiti mlade med 13. in 20. letom o temah vojne in miru. Od septembra bo igra na voljo na vseh muzejskih lokacijah projektnih partnerjev v Avstriji, Sloveniji in Severni Makedoniji. Spletna predstavitev je načrtovana za začetek leta 2022.

**Grenko spoznanje: evropski projekt**

Grenko spoznanje ni samo videoigra o prvi svetovni vojni. Uteleša evropskega duha, saj želi okrepiti sodelovanje med državami z željo, da se strahote prve svetovne vojne ne bi nikoli več ponovile.

Projekt Grenko spoznanje − multimedijsko popotovanje po sledovih vsakdanjega življenja vojakov na fronti sofinancira program MEDIA Evropske unije, podprogram Ustvarjalna Evropa.

Za izdelavo igre se je združil konzorcij devetih evropskih partnerjev:

* **digitalno podjetje, specializirano za videoigre in navidezno resničnost** [Centounopercento - 101% studios](http://www.101-percent.com/)
* **trije muzeji, povezani s temo oboroženih spopadov**:
* [Forte Belvedere](https://www.fortebelvedere.org/) v Italiji,
* [Gornjesavski muzej Jesenice](https://www.gmj.si/en/) v Sloveniji in
* [Makedonski center za fotografijo](https://zk.mk/macedonian-centre-for-photography-makedonski-centar-za-fotografija?lang=en) v Republiki Severni Makedoniji
* **štiri združenja in nevladne organizacije, ki se ukvarjajo s temami spomina in vzgoje za mir s kulturnimi promocijskimi akcijami:**
* [ALDA](https://www.alda-europe.eu/newSite/) (Francija), Memoire pour la vie (Francija),
* [The World of NGOs](https://ngo.at/about-us/16-the-world-of-ngos) (Avstrija) in
* [Danube Connects](https://danube-connects.eu/?lang=en) (Nemčija);
* **ter** [Občina Lavarone](https://www.comune.lavarone.tn.it/), ki gosti zgodovinsko mesto.

|  |
| --- |
| Za več informacij o projektu   * **Gornjesavski muzej Jesenice** na [info@gmj.si](mailto:info@gmj.si) * Umetniški vodja projekta, **Renzo Carbonera**: [progetti@fortebelvedere.org](mailto:progetti@fortebelvedere.org) * **Fort Belvedere-Gschwent** na spletni strani [www.fortebelvedere.org/prenota](http://www.fortebelvedere.org/prenota) oziroma na telefonski številki +39 0464 780005 | +39 349 5025998 * **Spremljajte naše objave na** https://www.gmj.si/ |